Public procurement notice: Contract Notice
Published: 2023-03-10
Buyer: NordLab hyvinvointiyhtymä
Country: FI
Contract type: Services
Procedure: Competitive procedure with negotiation
CPV classification: 72000000
Submission deadline: 2023-04-09
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
NordLab on pohjoissuomalainen, julkinen laboratorioalan hyvinvointiyhtymä, joka tällä hetkellä toimii Kainuun, Keski-Pohjanmaan, Lapin ja Pohjois-Pohjanmaan maakunnissa 70 eri toimipisteessä. NordLabin tehtävänä on tuottaa sen omistajina oleville hyvinvointialueille ja muille asiakkaille kliinisiä diagnostisia palveluita ja huolehtia alan tutkimuksesta ja opetuksesta. NordLabin tavoitteena on tuottaa tarjoamiaan palveluita taloudellisesti ja arvojensa mukaisesti. NordLab työllistää noin 700 työntekijää ja sen vuosittainen liikevaihto on noin 90 miljoonaa euroa.
NordLab tarjoaa asiakkaalle verikeskuspalveluita Oulun, Kokkolan, Rovaniemen, Kemin, Kajaanin, Oulaskankaan verikeskuksissa.
NordLab palvelee niin erikoissairaanhoidon kuin perusterveydenhuollon organisaatioita sekä yksityisiä terveysalan toimijoita. Asiakkailleen NordLab tarjoaa kaikki verikeskuslaboratorion palvelut veritutkimuksista verivalmisteiden toimittamiseen.
Hankinnan kohteena on verikeskustietojärjestelmä, joka on valmis otettavaksi verikeskuksen tuotantokäyttöön ja josta toimittaja pystyy ilmoittamaan vähimmäisvaatimusten mukaiset tuotantokäytössä olevat referenssitoimitukset. Hankinnan kohteena olevan ratkaisun tulee mahdollistaa yliopistollisen sairaalan tasoisen verikeskuksen vaatimat toiminnallisuudet. Ratkaisun tulee olla suomenkielinen.
Nykyisin NordLabilla on käytössä useita eri verikeskustietojärjestelmiä, jotka kaikki tullaan korvaamaan ja yhtenäistämään nyt hankittavalla ratkaisulla. Käytössä ovat Software Point Oy:n Verso ja Mylab Oy:n Vertti verikeskustietojärjestelmät sekä TietoEvry Oyj:n Effica ja Lifecare tuoteperheiden verikeskus-ohjelmistot.
Hankittavan ratkaisun tulee integroitua NordLabilla ja sen asiakkailla käytössä oleviin laboratorio- ja potilastietojärjestelmiin sekä tarjota laiteliittymät verikeskusten toiminnassa tarvittaviin analysaattorilaitteistoihin.
Uuden ratkaisun tulee mahdollistaa Veriryhmä ja seulonta -käytännön käyttöönotto NordLabin verikeskuksissa toteuttamalla punasoluvalmisteiden sopivuuden varmistamisen potilaalle elektronisella sopivuuskokeella.
Toimittajan tulee tarjota käyttöönottoprojekti, joka sisältää asennukset tarvittaviin ympäristöihin, ratkaisun konfiguroinnin yhteistyössä asiakkaan kanssa sekä integraatiot lopullisessa tarjouspyynnössä määritellyssä laajuudessa. Ratkaisun käyttöönotto tullaan vaiheistamaan eri verikeskusten välillä. Käyttöönoton tulee sisältää myös migraatiot nykyisin käytössä olevista verikeskustietojärjestelmistä nyt hankittavaan ratkaisuun niin, että lain velvoittamat verijäljitettävyysvaatimukset ja potilasturvallisuus eivät vaarannu ja datamigraatiossa huomioidaan tietosuojan vaatimukset.
Osana neuvottelumenettelyä NordLab toivoo toimittajilta heidän näkemystään ja suositustaan ratkaisun käyttöympäristöstä, joko SaaS tai on-premise -ympäristönä.
Hankintamenettelynä käytetään neuvottelumenettelyä. Hankinnasta kiinnostuneita ehdokkaita pyydetään tutustumaan huolellisesti tähän osallistumispyyntöön ja sen liitteisiin. Hankinnassa noudatetaan lakia julkisista hankinnoista ja käyttöoikeussopimuksista (1397/2016).
verikeskutietojärjestelmän hankinnan onnistumisen kannalta on oleellista, että NordLab pystyy neuvottelemaan hankinnan lopullisista ehdoista tarjoajien kanssa.
Neuvottelujen kautta varmistetaan hankinnan tavoitteiden toteutuminen ja varmistetaan tarjousten vertailukelpoisuus.
Osana neuvotteluja voidaan ehdokkaiden kanssa neuvotella siitä, miten tarjoajat toteuttavat vaatimukset. Tämän pohjalta NordLab voi muuttaa, täsmentää, lisätä tai poistaa yksittäisiä vaatimuksia.
Osallistumispyyntö ja sen liitteet ovat NordLabin alustavia näkemyksiä ja hankinnan kohde ja lopullinen tarjouspyyntö täsmentyvät neuvottelumenettelyn kuluessa.